
ДО 

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА
ОТ 
ДИМИТЪР НИКОЛОВ – КМЕТ НА ОБЩИНА БУРГАС
ОТНОСНО: Кандидатстване на Община Бургас с проектно предложение по обявена процедура за предоставяне на безвъзмездна финансова помощ  BG05M9OP001-2.008 „Подкрепа за лицата с увреждания“ по Оперативна програма „Развитие на човешките ресурси“ 2014-2020.

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ, 
Във връзка с обявена процедура за директно предоставяне на безвъзмездна финансова помощ BG05M9OP001-2.008 „Подкрепа за лицата с увреждания” по Оперативна програма „Развитие на човешките ресурси“ 2014-2020, Община Бургас стартира подготовка на проектно предложение.
Основна цел на процедурата е да се осигури качествена грижа за лицата с тежки увреждания чрез създаване на центрове за комплексна подкрепа на лица с увреждания, вкл. с тежки множествени увреждания и техните семейства. Процедурата ще допринесе за подобряване на достъпа до услуги за кариерно развитие и насърчаване участието на пазара на труда и възстановяване на трудовата активност на семейства с лица с увреждания.

Дейностите, които се предвиждат в рамките на проекта са свързани  със създаване Дневен център за лица с увреждания и техните семейства, включително с тежки множествени увреждания  с капацитет 30 места. Центърът ще осигури дневни и почасови услуги като грижа, рехабилитация, терапия, консултиране, информиране и подкрепа, включително и на лицата, полагащи грижи за тях в домашна среда, мобилни услуги и други подкрепящи дейности, съгласно спецификата и потребностите на целевата група. Успоредно с това, лицата, полагащи грижи за зависими членове на семейството, ще получат подкрепа за участие на пазара на труда.
Предвижда се  Центърът да бъде ситуиран в самостоятелен обект в сграда /СОС/ с идентификатор 07079.620.143.2.34 по КК на гр. Бургас, находяща се в гр. Бургас, ж.к. „Братя Миладинови“, бл.42, вх.4, партер,  със застроена площ 117,51 кв. м, за който има съставен акт за частна собственост № 8730/29.06.2017г. и СОС с идентификатор 07079.620.143.2.35 по КК на гр. Бургас, находяща се в гр. Бургас, ж.к. „Братя Миладинови“, бл.42, вх.4, партер, със застроена площ 333,37 кв. м, общинска собственост, съгласно АЧОС № 8731/29.06.2017г.  Обектите предмет на преустройства за целите на Дневен център за лица с увреждания и техните семейства се намират в част от партер на бл.42, к-с „Братя Миладинови“. 
Към настоящия момент помещенията се използват от Дирекция „Социално подпомагане“ Бургас, предоставени по силата на договор от 30.04.2009 г. между Община Бургас и Агенция за социално подпомагане. Поради отпаднала необходимост от използването им, следствие от възникнали проблеми, свързани с конструкцията на сградата и необходимост от извършване на спешен ремонт е взето  Решение на Общински  съвет – Бургас, Протокол № 27/31.05.2017г. за нуждите на Дирекция „Социално подпомагане“ Бургас  да бъде предоставено безвъзмездно ново помещение, находящо се в к-с „Лазур“ бл.89“. 
Максималният размер на безвъзмездната финансова помощ за проекта е 1 000 000 лева, като не се изисква съфинансиране.
Съгласно изискванията за кандидатстване при подаване на проектното предложение е необходимо да представим Решение на общинския съвет, с което се дава съгласие за:

· кандидатстване по  конкретната процедура;
· предоставяне на  помещенията за времето на изпълнение на проекта и със срок не по-малко от 6 месеца след приключването  му;
· създаване на функциониращ Център за подкрепа на лица с увреждания, вкл. с тежки множествени увреждания;
· поддържане на подкрепящи услуги, в т.ч. интегрирани междусекторни услуги в общността за срок не по-малко от 6 месеца без прекъсване, след приключване на проекта.
 Предвид гореизложеното и на основание чл.21, ал.1, т.8 и т.23 от Закона за местното самоуправление и местната администрация, предлагам, Общински съвет Бургас да вземе следните

РЕШЕНИЯ:

  1. Дава съгласие Община Бургас да кандидатства с проект по Оперативна програма „Развитие на човешките ресурси“ 2014-2020, процедурата BG05M9OP001-2.008 „Подкрепа за лицата с увреждания“, Приоритетна ос № 2 „Намаляване на бедността и насърчаване на социалното включване“.

2.  Дава съгласие да се предоставят за нуждите на Дневен център за лица с увреждания и техните семейства, включително с тежки множествени увреждания - самостоятелен обект в сграда /СОС/ с идентификатор 07079.620.143.2.34 по КК на гр. Бургас, находяща се в гр. Бургас, ж.к. „Братя Миладинови“, бл.42, вх.4, партер, със застроена площ 117,51 кв. м и СОС с идентификатор 07079.620.143.2.35 по КК на гр. Бургас,  находяща се в гр. Бургас, ж.к. „Братя Миладинови“, бл.42, вх.4, партер, със застроена площ 333,37 кв. м  за времето на изпълнение на проекта и със срок не по-малко от 6 месеца след приключването му.

3. Дава съгласие за създаване на функциониращ Дневен център за лица с увреждания и техните семейства, включително с тежки множествени увреждания;
4. Дава съгласие за поддържане на подкрепящите услуги, в т.ч. интегрирани междусекторни услуги в общността за срок не по-малко от 6 месеца без прекъсване, след приключване на проекта.

ДИМИТЪР НИКОЛОВ
Кмет на Община Бургас

